**Dråby Vandværk A.M.B.A.**

**Bestyrelsens beretning ved generalforsamling onsdag den 20. marts 2024.**

**Generelt for vandværket og kvalitet af vandet.**

Vi har i 2023 nok haft udfordringer på forskellige områder i vandværket, men året har været forholdsvis stille.

Vi sidder igen i bestyrelsen og venter på en løsning på BNBO (BoringsNære Beskyttelses Områder), som vi er pålagt af folketinget gennem den ny lov fra januar 2019/23. En lov der er blevet justeret og tidsfristen forlænget, da der ikke blev indgået så mange frivillige aftale mellem vandværker og jordbesiddere som forventet.

Det blev i 2019 pålagt vandværkerne med indvindingspladser der grænser op til landbrugsjord og hvor der anvendes sprøjtegift (pesticider), at oprette en sprøjtefri zone på en radius på 50m fra boringen, Vandværkerne skal i sådanne tilfælde yde erstatning for evt. tab på afgrøder til den berørt landmand. I 2023 bliver området udvidet til også at omfatte brugen af kunstgødning (Nitrat) i en afstand radius på 100m.

Vi har forsøgte at få en aftale i stand med vores nabo/landmand om køb af jord for at fremtidssikre vores indvindingsplads, men må erkende, at vi ikke kan blive enige om en købsaftale. Vi er tilbudt økonomiske støtte til opkøb fra Syddjurs Kommune, men sagen ligger nu hos kommunen, som afventer et økonomisk tiltag fra Miljøministeren.

Vores drikkevand i Dråby Vandværk er til forskel fra flere af vores nabovandværker, rent og fri for de mange forskellige forme for giftstoffer som efterhånden er overalt i naturen. Vi henter vores vand i 81 og 84 meters dybde, og det skønnes at være ca. 200 år gammelt.

Vi venter stadig på svar fra landinspektøren/Sydd. Kommune, om nyudstykning af 10 byggegrunde bag ved Møllemarken

**Driften.**

Vi har haft et år med minimale udgifter til reparationer og eftersyn på vandværket. Vi havde en enkelt sag i november, hvor en entreprenør gravede vores hovedledning over. Sagen er ikke afsluttet endnu, da graveaktøren har det økonomiske ansvar ved sådan en skade.

Vi måler også selv vandspejlet i boringerne 4 gange om året. Vi lokalisere selv utætheder i ledningsnettet. Vi har igen i år udfordringer med brunt vand som aflejres i vores vandmålere. Det resultere i at de kan være vanskelige at aflæse. Det brune vand eller okkerstøv stammer muligvis fra nedlægning af fiberkabler, hvor jorden bliver rystet igennem, og okkerbelægningerne i de store hovedledninger bliver slået løs.

**Priser for vand**

Bestyrelsen forsøgte allerede sidste år gennem besparelser at forberede vores økonomi efter at vores største forbruger stoppede sin svineproduktion. Som tiltag kan nævnes, at vi selv uddeler de kuverter som er i nærområdet for at spare porto, som nu er 25 kr. pr. brev. Formand og næstformand indgår som vandværkspassere for at minimere dyre alarmopkald til Vvs. m.m.

Prisen for vand er uændret i 2024. 500 kr. pr. år pr. ejendom i faste afgift, og driftsbidraget er 7,25 kr. pr. m3.

Afgiften på ledningsført vand og grundvandssikring der indbetales til Staten er uændret 6,37 pr m3.

Alle de nævnte satser er med tillæg af moms. Alle priser fremgår af vores takstblad på hjemmesiden.

Det kan anbefales at besøge vores hjemmeside for evt. meddelelser og også fysisk at tjekke den private vandmåler med jævne mellemrum, mindst en gang i kvartalet, men helst en gang om måneden.

**Udpumpet og solgt vand i året 2023.**

Der blev i året 2023 udpumpet m3 **16.829 mod 16.137** m3 vand i året 2022.

Det målte forbrug hos forbrugerne udgør **15.283** m3, således at der er et ledningstab på **1.546** m3 svarende til i 2023 **9,19** % mod **5,29** % i 2022.

Med disse ord indstiller bestyrelsen beretningen til debat og efterfølgende afstemning.